stanford-oval/wikipedia huggingface dataset:
מוזיקת סוקה

.
| --- | --- |

 מקורות סגנוניים:  קידנס-ליפסו, מוזיקת קליפסו, מוזיקת צ'אטני, קאיסו, פאנק, מוזיקת נשמה
 מקורות תרבותיים:  תחילת שנות ה-1970, טרינידד וטובגו
 סוגות היתוך
 צ'אטני סוקה, פארנג סוקה, רספו, ראגה סוקה, בויון סוקה, רגאטון, קודורו, פונטה רוק, זוגלו, אפרוסוקה
 
מוזיקת סוקה (באנגלית: Soca music) היא סוגה מוזיקלית שמקורה בטרינידד וטובגו. היא התפתחה מהקליפסו בסוף שנות ה-70 של המאה ה-20, והושפעה מסגנונות מוזיקליים אחרים, בהם קאדנס, פאנק ומוזיקת נשמה. במרוצת השנים הפכה הסוקה לסוגה מוזיקלית פופולרית במדינות דוברות האנגלית באזור הים הקריבי.
מי שנחשב לאבי הסוקה הוא המוזיקאי גארפילד בלאקמן, שהתפרסם בכינויים "לורד שורטי" ו"ראס שורטי הראשון". בלאקמן החל את דרכו כזמר וכיוצר מוזיקת קליפסו, והחל לשלב בה סגנונות מוזיקליים קריביים אחרים. באלבומו ""Endless Vibration"", מ-1973, העניק בלאקמן לסגנון שיצר שם: Soul of Calypso ("נשמת הקליפסו"), ובראשי תיבות - Soca.
הערות שוליים

↑  G.B.T.V. CultureShare ARCHIVES 1995: RAS SHORTY I "Interview" Seg#1of 2, youtube, ‏03/10/2010
| --- | --- |
בקרת זהויות :  NLI: 987007534913905171  LCCN: sh2002002609 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
מוד (תת-תרבות)

רונדל חיל האוויר המלכותי, אחד מסמלי המוד
מוד (מלשון מודרניזציה) הייתה תת תרבות שהקיפה תחומים כמו אופנה, מוזיקה ואומנות (פופ ארט) בבריטניה בשנות ה-60 של המאה ה-20, תקופת "לונדון החוגגת".
תרבות המוד התחילה בשנת 1958 בלונדון, כאשר קבוצות נערים ממעמד הביניים מרדו במשפחותיהם, החלו להתלבש באופנה איטלקית ולהאזין למוזיקת ג'אז ורית'ם אנד בלוז. תרבות המוד הייתה גם מיסודות הפאנק (Punk), כאשר חברים בקבוצות הללו נהגו להסתובב ברחובות במשך כל הלילה, כאשר הם צורכים אלכוהול ותרופות מסממות (כגון אמפטמין). גם יריביהם של המודים, הרוקרים, היו כאלה שנפלטו מהחברה הפופולרית, וגם הם היו שייכים למעמד הביניים. התרבות הפופולרית הייתה מושפעת מתרבות הרוק אנד רול האמריקנית, כך שהמודים התנגדו אליה.
המונח "מוד" נובע מהכינוי למעריצי הג'אז המודרני, בניגוד לג'אז הקלאסי.
המוד התבטא בעיקר במוזיקה, ובעוד שחברתית הייתה התנגשות בין ה"מודים" ל"רוקרים", במוזיקה להקות רבות שילבו בין המוד (אשר במוזיקה הוא ההתחלה של הפופ) לבין הרוק. להקות לדוגמה: הקינקס, המי, היארדבירדס, הפנים הקטנות ואף הביטלס. להקות אלה הצליחו ברמה בינלאומית עקב העובדה ששילבו גם רוק וסגנונות דומים עם המוד. להקות שנחשבו ללהקות מוד בלבד לא היו מוכרות מחוץ לאנגליה. אלבום בולט המדגיש את ההתנגשות בין מודים לרוקרים הוא Quadrophenia של המי.
מדריד (קהילה אוטונומית)

קהילת מדריד (ספרדית: Comunidad de Madrid) היא אחת מ-17 הקהילות האוטונומיות המרכיבות את ספרד. היא ממוקמת בלב חצי האי האיברי וגובלת בקסטיליה ולאון מצפון ובקסטיליה-לה מנצ'ה מדרום. בירתה, מדריד, משמשת גם כבירת ספרד, ומאכלסת כמחצית מאוכלוסיית הקהילה האוטונומית.
היסטוריה

בתקופת האימפריה הרומית, השטח שבו נמצאת כיום הקהילה האוטונומית של מדריד היה בעל חשיבות מועטה. אחרי כיבוש האזור על ידי המוסלמים, השטח היה חלק מממלכת קסטיליה. במאה ה-16 פליפה השני מלך ספרד הפך את העיר מדריד לעיר בירתו. מאוחר יותר מחוז מדריד היה לחלק מקסטיליה החדשה.
עם תהליך הרכבתן של הקהילות האוטונומיות מ-50 מחוזות ספרד, שהתרחש בשנים 1979–1983, מחוז מדריד היה אמור להיות חלק מהקהילה האוטונומית קסטיליה-לה מנצ'ה שהתבססה על "קסטיליה החדשה", עם מעמד מיוחד הנובע מהיות העיר מדריד בירת ספרד. אולם מכיוון שהייתה לכך התנגדות בשאר המחוזות שעמדו להתאגד לקסטיליה-לה מנצ'ה, הוחלט לא להכליל בה את המחוז. אחרי שגם רעיונות להכלילו במסגרת קסטיליה ולאון, או להקים מחוז פדרלי, בדומה לוושינגטון די. סי. לא התממשו, הוחלט שהפרלמנט הספרדי ינצל סעיף בחוקה המאפשר לו להעניק למחוז מעמד רגיל של קהילה אוטונומית, למרות שבניגוד לקהילות אחרות (כולל כאלה שהורכבו ממחוז בודד) לא היה למחוז ייחוד היסטורי.
גאוגרפיה

קהילת מדריד שוכנת במרכז המסטה (Meseta), הרמה המכסה את רובה של ספרד. רוב פני הקרקע הם מישוריים, בגובה ממוצע של כ-600 מטר. בחלק הדרום-מזרחי ישנם הרים נמוכים ועמקים קטנים. רכס ההרים סיירה דה גואדרמה (Sierra de Guadarrama) תוחם את הקהילה לאורך גבולה עם קסטיליה ולאון, ובאזור הררי זה ישנן פסגות שגובהן עולה על 2,000 מטר.
שטחה של קהילת מדריד הוא חלק מאגן הניקוז של נהר הטחו (הארוך שבנהרות חצי האי האיברי), ומשום כך הנהרות החשובים בקהילה הם יובלים של הטחו. אחד מיובלים אלו הוא נהר החרמה (Jarama), החוצה את הקהילה מצפון לדרום. נהר זה ויובליו הם נהרות קצרים עם זרימה דלילה אך עם גאות גבוהה. המים בקהילת מדריד הם מהטובים באירופה, וזאת הודות לתנאים הגאולוגיים של סיירה דה גואדרמה, משם נובעים הנהרות. ההרים ברכס זה משופעים בגרניט, סלע קשה המותיר מעט מאוד שאריות במים ומבטיח בכך שיהיו זכים.
גאוגרפיה > אקלים

האקלים בקהילת מדריד הוא אקלים ים תיכוני. חודשי החורף הם קרים באופן מתון, עם טמפרטורות מינימום מתחת ל-8ºC. לעיתים קרובות בלילה יש קרה, ופעמים אחדות במהלך השנה אף יורד שלג. חודשי הקיץ הם חמים, עם טמפרטורות ממוצעות מעל ל-24ºC וטמפרטורות מקסימום מעל ל-35ºC. באזורים הגבוהים של סיירה דה גואדרמה הטמפרטורות נמוכות יותר והמשקעים מרובים יותר.
אוכלוסייה

אוכלוסיית מדריד גדלה בהתמדה מאז המאה ה-19: מכ-475 אלף תושבים בשנת 1857 לכ-6 מיליון בשנת 2006, כאשר בין השנים 1981–2005 קצב הגידול היה גבוה מהממוצע הארצי.
בשנות ה-50 וה-60 של המאה ה-20 מדריד הפכה למרכז תעשייתי מהמעלה הראשונה, מה שמשך אליה מהגרים רבים, הן מאזורים פחות מפותחים של ספרד והן (מאז שנות ה-90) מארצות אחרות. כיום (2005), כ-13% מאוכלוסייתה הם מהגרים זרים (מעל הממוצע הארצי שעומד על כ-8.5%), כאשר למעלה ממחציתם מגיעים מארצות אמריקה הלטינית, והשאר מגיעים מאירופה, מצפון אפריקה וממזרח אסיה.
כלכלה

קהילת מדריד היא אחת הקהילות האוטונומיות העשירות ביותר בספרד. היא נהנית מצמיחה כלכלית גבוהה יחסית לשאר ספרד, ומושכת אליה את חלק הארי של ההשקעות הזרות במדינה. שיעור האבטלה עומד על כ-6.63% (2005).
ענפי התעשייה העיקריים בקהילת מדריד הם מטלורגיה, תעשיית פלדה, תעשיות כימיות, ציוד תחבורה, בניית מטוסים ועוד. כמו כן, מדריד היא מקום משכנן של מספר חברות חשובות (ספרדיות וזרות), ביניהן ניתן למצוא את אריקסון, טלפוניקה, מיקרוסופט ו-IBM.
נהר המנסנרס (Manzanares), החוצה את מדריד הבירה
מאלאי

| --- | --- |

 
 מאכלים
 סוג:  מאכל
 מטבח:  הודי
 מוצא:  הודו הודו
 מרכיבים עיקריים:  קמח חיטה
מאלאי (בהינדי: मलाई; באנגלית: Malai) הוא חלב קרוש הודי הנפוץ במטבחי מדינות תת-היבשת ההודית.
החלב הקרוש הוא השכבה הנוצרת על פני חלב מבושל בשלב הקירור, מרקמו של המלאי בהתאם להכנתו ולכמות השומן בחלב.
חלב המאלאי משמש להכנת קינוחים ומהווה בסיס להכנת מאכלים שונים: קולפי, מקאן מאלאי, ראס מאלאי, פאלאק מלאי, מורג מקאני, מלאי כופתה ועוד.
פירושה של המילה מאלאי היא קרם בשפת ההינדי.
ראו גם

קאימק
קשטה
ג'יבנה
שמנת
הערות שוליים

↑  Niru Gupta, Cooking The U.P. Way, Orient Blackswan, 2001-02, ISBN 978-81-250-1558-1. (באנגלית)
↑  Adnan Y. Tamime, Dairy Fats and Related Products, John Wiley & Sons, 2009-09-08, ISBN 978-1-4443-1623-0. (באנגלית)
↑  How to Make Butter At Home From 'Malai' Or Creamy Yoghurt, www.mamtaskitchen.com (באנגלית)
↑  Cream Glossary |Health Benefits, Nutritional Information + Recipes with Cream | Tarladalal.com, www.tarladalal.com
מאלאנג

| --- | --- |
סמל מאלאנגסמל מאלאנג

בניין העירייה
 מדינה:  אינדונזיה אינדונזיה
 מחוז:  מזרח ג'אווה
 ראש העיר:  סוטיאג'י
 תאריך ייסוד:  760
 שטח:  145.3 קמ"ר
 גובה:  506 מטרים
  ‑ הנקודה הגבוהה:  667 מטרים
  ‑ הנקודה הנמוכה:  440 מטרים
 אוכלוסייה:  ‏
  ‑ בעיר:  843,810 (2020)
  ‑ במטרופולין:  3,711,304 (2020)
  ‑ צפיפות:  5,808 נפש לקמ"ר (2020)
 קואורדינטות:  7°59′S 112°37′E﻿ / ﻿7.98°S 112.62°E﻿ / -7.98; 112.62 
 אזור זמן:  UTC +7
 אתר העיר מאלאנג
  מפת מיקום  מפה מפורטת   (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמאלאנג(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמאלאנג(למפת מזרח ג'אווה רגילה) סורבאיה קדירי פרובולינגו באטומאלאנג(למפת מזרח ג'אווה מוגדלת) סורבאיה קדירי פרובולינגו באטומאלאנג  he tabBackground:;tabBorder:#aaa;defaultTab:0;
מאלאנג (באינדונזית: Malang) היא עיר במחוז מזרח ג'אווה באינדונזיה. על פי מפקד האוכלוסין משנת 2020 אוכלוסיית העיר מנתה 843,810 תושבים, מהם כ-86% הם מוסלמים וכ-11% נוספים הם נוצרים והיא העיר השנייה בגודלה במחוז. מאלאנג היא העיר הכלכלית השלישית בגודלה במזרח ג'אווה, אחרי סורבאיה וקדירי (אנ'), עם תוצר משוער של על 44.30 טריליון רופי בשנת 2016.
העיר ידועה בזכות האקלים המתון שלה. במהלך השלטון ההולנדי מאלאנג הייתה יעד תיירותי פופולרי עבור תושבי אירופה. גם כיום מאלאנג עדיין נחשבת כיעד פופולרי לתיירים מהעולם. בעיר זו יש כמה מהאוניברסיטאות הטובות ביותר באינדונזיה – אוניברסיטת בראוויגאיה ואוניברסיטת מאלאנג.
העיר יושבה לראשונה במאה השמינית, והוכרזה כעיר בשנת 1914.
מאלאנג שרדה את רבות מהשפעות המשבר הפיננסי באסיה ב-1997 והיא מתאפיינת בצמיחה כלכלית ודמוגרפית מתמדת.
העיר מנוהלת על ידי ראש העיר סוטיאג'י, שאמור לכהן עד שנת 2023. מועצת העיר מורכבת מ-45 נציגים הנבחרים אחת לחמש שנים.
ערים תאומות

צרפת ליון, צרפת
הונגריה פץ', הונגריה
קרואטיה ואראז'דין, קרואטיה
הרשות הפלסטינית חברון, הרשות הפלסטינית
הערות שוליים

↑  Indonesia: East Java Province (Regencies and Cities) - Population Statistics, Charts and Map, www.citypopulation.de
↑  Badan Pusat Statistik (2017). Produk Domestik Regional Bruto Kabupaten/Kota di Indonesia 2012–2016. Jakarta: Badan Pusat Statistik.
↑  Planet, Lonely. "Malang – Lonely Planet". Lonely Planet (באנגלית). נבדק ב-22 במאי 2017. {{cite web}}:  (עזרה)
↑  Burhanudin, Tony (25 בספטמבר 2016). "Kota Malang Singkirkan Yogyakarta Sebagai Kota Pendidikan". Portal Lengkap Dunia Marketing (באינדונזית). אורכב מ-המקור ב-24 בדצמבר 2016. נבדק ב-18 בפברואר 2019. {{cite web}}:  (עזרה)
↑  Duncan Graham, 'Malang: Not an unfortunate city', The Jakarta Post, 17 February 2013.
↑  Rinanda, Hilda Meilisa (24 בספטמבר 2018). "Resmi, 12 Kepala Daerah di Jawa Timur Dilantik". detik.com. {{cite web}}:  (עזרה)
↑  Sah Dilantik, Ketua dan Wakil DPRD Kota Malang Tancap Gas.
↑  "Print: Oleh-oleh Pemda Kendari Studi Banding ke La Rochelle..." kotaku.pu.go.id. אורכב מ-המקור ב-1 בדצמבר 2017. נבדק ב-18 בנובמבר 2017. {{cite web}}:  (עזרה)
↑  "Bangun Sister City" (באינדונזית). נבדק ב-5 בנובמבר 2016. {{cite news}}:  (עזרה)
| --- | --- |
בקרת זהויות :  NLI: 987007557260605171  GND: 4249193-9  LCCN: n50081557  MusicBrainz: e4021864-f0c1-482b-b065-3e8a443ab7ac  NARA: 10037671  SUDOC: 144805782  VIAF: 134841384   WorldCat (עם VIAF): 134841384
לימור מרמלשטיין

לימור מרמלשטיין היא שחיינית עבר, אלופת ישראל ושיאנית ישראל בשחייה. התמחתה בסגנון חזה.
ביוגרפיה

מרמלשטיין גדלה במבשרת ציון בתם של ליאורה ויעקב, בת שנייה מבין ארבעה ילדים. היא התאמנה בקבוצת השחייה של הפועל ירושלים ואחר כך בקבוצה העירונית היריבה ירושלים רבתי בהדרכתם של דימה רבינסקי וברי אבנר. בשנת 2000 התגייסה לשייטת בעקבותיו של אחיה הבכור, הראל ושרתה כמדריכת כושר קרבי. אחיה, סרן הראל מרמלשטיין, קצין הקומנדו הימי נהרג בקרב סמוך לטול כרם, ב-26 בספטמבר 2002.
ביוגרפיה > 1997

בתחרות שחייה גביע חיפה הבינלאומי שנערכה במאי 1997 קבעה מרמלשטיין במשחה ל-200 מטר חזה תוצאה של 2:38.13 דקות.
בתחרויות השחייה של המכביה ה-15 שנערכו ביולי אותה שנה היא זכתה במדליית כסף במשחה ל-100 מטר חזה בתוצאה של 1:15.51 דקות, אחרי אילנה קבאדלו מארצות הברית (1:15.42 דקות).
ביוגרפיה > 1998

באליפות ישראל בשחייה שנערכה בווינגייט באוגוסט 1998 קבעה מרמלשטיין במשחה ל-100 מטר חזה שיא ישראלי חדש של 1:13.08 דקות, שיפור לשיא הוותיק בן ה-7 שנים וחצי של נטע כהן (1:14.22 דקות). שיא זה החזיק מעמד 7 שנים עד שנישבר על ידי נסטיה קורוטקוב (1:12.24 דקות).
ביוגרפיה > 1999

באליפות ישראל (בריכת 25 מטר) שנערכה בסוף ינואר 1999 קבעה מרמלשטיין שני שיאים ישראלים חדשים, במשחה ל-100 מטר חזה בתוצאה של 1:12.00 דקות, שיפור לשיא בן ה-7 שנים של נטע כהן (1:12.38 דקות) ובמשחה ל-200 מטר חזה בתוצאה של 2:33.98 דקות, שוב שיפור לשיא בן ה-7 שנים של נטע כהן (2:34.04 דקות).
הערות שוליים

↑  שחייה: שיא ישראלי חדש לקורוטקוב בת ה-15, באתר ynet, 3 באוגוסט 2005
מוזיקת פופ פרסית

מוזיקת פופ פרסית (בפרסית: موسیقی پاپ فارسی; באנגלית: Persian pop music), ידועה גם כמוזיקת פופ איראנית (Iranian pop music) או כפרסיפופ (Parsipop), הוא תת-ז'אנר מוזיקלי הכולל בתוכו מוזיקת פופ בשפה הפרסית או בשפות אזוריות המדוברות באיראן ובאפגניסטן. אף על פי שהמקור של מוזיקת הפופ הפרסית הוא באיראן, המוזיקה מושמעת גם בטג'יקיסטן, אפגניסטן, ובתפוצה האפגנית והאיראנית באירופה ובאמריקה.
תור הזהב של מוזיקת הפופ הפרסית

פרסומו של ויגן דרדריאן (הידוע כ"מלך הג'אז") בתחילת  שנות ה-50 וההשפעה המערבית על מעמד הביניים הובילו למהפכה מוזיקלית באיראן, כאשר באיראן היו בעיקר זמרים קלאסיים.
מוזיקת הפופ הפרסית התפתחה בשנות ה-70. בדומה למוזיקת הפרסית הקלאסית היה שימוש בכלי נגינה ובאלמנטים מקומיים, אך היה שימוש גם באלמנטים ובכלי נגינה מודרניים, כמו: גיטרה חשמלית.
לאחר המהפכה האיראנית ב-1979 מוזיקת הפופ הפרסית נאסרה באיראן. מוזיקאים רבים עזבו את איראן לארצות אחרות, בעיקר ללוס אנג'לס בארצות הברית. מחוץ לאיראן החלו לפעול ערוצי טלוויזיה, תחנות רדיו ואתרי אינטרנט, אשר היוו תפקיד חשוב בחיבור בין אומני הפופ הפרסי לבין הקהל האיראני ברחבי העולם.
גוגוש שבזמן המהפכה הייתה בארצות הברית חזרה לאיראן, אך לא יכלה לשיר תקופה ארוכה ובסופו של דבר היגרה לארצות הברית בה החלה בקריירה מוצלחת מחדש.
הערות שוליים

↑  Vigen Derderian: Pop idol of a musical revolution in Iran
לעבור את היום

"לעבור את היום" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-4 בנובמבר 2013, על ידי חברת התקליטים הפי"ל, כסינגל השלישי מתוך האלבום. הסינגל הבא שהוציאה אחריו הוא "לראות אותך מאושר", שיצא לאור בפברואר 2014.
השיר הגיע למקום השני במדיה פורסט וה-17 ברשת ג'.
רקע וכתיבה

השיר נכתב והופק על ידי רמי קלינשטיין, שכתב עבורה גם את הסינגל הקודם, "מצפן". יוסי חרסונסקי סקר את השיר בחיוב והצהיר כי: "מאיה בוסקילה רוצה לרגש, להרטיט. להפעים. להסעיר. לי זה לא קרה. למה? כי יש לי תחושה של ניסיון לעבוד על מניירה, לתפור לה שיר לפי קונפקציה".
בסמוך לצאתו, סקרו אותו גם באתר האינטרנט וואלה. גם באתר האינטרנט בטריבונה פרסמו סיקור אודות השיר.
וידאו קליפ

לשיר לא פורסם וידאו קליפ רשמי, אך ב-4 בנובמבר 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-120,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רשת ג' | 17 |  |
|  ישראל | רדיו אמצע הדרך | 3 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 4 בנובמבר 2013 | הזרמת מוזיקה • הורדה דיגיטלית | הפי"ל |  |
הערות שוליים

1 2 3 4 5 6 7  מאיה בוסקילה - לעבור את היום - Maya Buskila - La'avor Et Hayom, נבדק ב-2021-06-11
↑  מאיה בוסקילה - לראות אותך מאושר - הקליפ הרשמי! Maya Buskila - Lireo't Othch Meushar, נבדק ב-2021-06-11
↑  21.11.2013 – פזמונט, באתר pizmonet.co.il
↑  מאיה בוסקילה - מצפן, נבדק ב-2021-06-11
↑  מושיקו הגיב, מאיה בוסקילה - לעבור את היום, סינגלים חדשים, שירים חדשים, מאיה בוסקילה - חדש, שירים ישראלים, מוזיקה, ביקורת מוסזקה, רמי קלינשטיין, חדשות מוזיקה, יוסמיוסיק, באתר yosmusic.com
↑  האזינו: מאיה בוסקילה בסינגל חדש, באתר וואלה, 4 בנובמבר 2013
↑  הבלדה המרסקת של מאיה בוסקילה, באתר tribona.co.il
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
מוזיקת עולם

| --- | --- |
 מקורות סגנוניים:  מוזיקה ילידית
 נגזרות:  פולקטרוניקה
 תת-סוגות
 וורלד פיוזן, פיוזן אתני, גלובל פיוזן
 סוגות היתוך
 ורלדביט, ג'אז אתני
 
מוזיקת עולם (באנגלית: World music) בהגדרה הרחבה ביותר כוללת את כל המוזיקה בעולם, אולם בדרך כלל משמש המושג למוזיקה שאינה "מערבית" שהוגדרה בעבר לעיתים כמוזיקה עממית או מוזיקה אתנית. אין זה אומר שיש בהכרח חפיפה בין המושגים מוזיקה עממית ומוזיקת עולם, כי במושג מוזיקה עממית משתמשים לעיתים לתיאור מוזיקה מ"כאן" ואילו במושג מוזיקת עולם משתמשים פעמים רבות לתיאור מוזיקה "זרה"‏, כולל מוזיקת פופ מארץ המקור ומה"מערב" שמבוססים על המוזיקה העממית הלא-מערבית או על "המוזיקה המקומית של מישהו אחר".
מוזיקת עולם נחקרת במסגרת אנתרופולוגיה, חקר הפולקלור, לימודי הביצוע ואתנומוזיקולוגיה.
מספר אמנים ישראלים זכו להצלחה בחו"ל כאמני מוזיקת עולם, ביניהם עפרה חזה, חוה אלברשטיין והפרויקט של עידן רייכל.
גם אמנים מערביים יוצרים מוזיקת עולם שנשמעת כמו מוזיקה אתנית (של תרבויות לא-מערביות או תרבויות עתיקות), בעיקר כמוזיקת העידן החדש (New Age) או כמוזיקת אווירה.
לקריאה נוספת

Bohlman, Philip (2002). World Music: A Very Short Introduction, "Preface". ISBN 0-19-285429-1.
Manuel, Peter (1988). Popular Musics of the Non-Western World: An Introductory Survey. New York: Oxford University Press. ISBN 0-19-505342-7.
N'Dour, Youssou. "Foreward" to Nickson, Chris (2004). The NPR Curious Listener's Guide to World Music. ISBN 0-399-53032-0.
Nidel, Richard (2004). World Music: The Basics. ISBN 0-415-96801-1.
הערות שוליים

↑  Bohlman 2002, Nidel 2004, p.3
↑  fRoots magazine, quoted in N'Dour 2004, p.1
↑  Songlines magazine
| --- | --- |
בקרת זהויות :  NLI: 987007556373705171  GND: 4267804-3  LCCN: sh93002569  NKC: ph224497 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
לוח שנה קוסמי

מבט גרפי של לוח השנה הקוסמי, הכולל את חודשי השנה, ימי דצמבר והדקה האחרונה.
לוח השנה הקוסמי הוא שיטה לדמיין את הכרונולוגיה של היקום, אשר משווה את גילו של היקום, 13.8 מיליארד שנים, לשנה אחת. לוח השנה הקוסמי נוצר למטרות פדגוגיות בהוראת המדעים, או במדע פופולרי.
גרפיקה זו מציגה בספירלה סיכום של אירועים בולטים מהמפץ הגדול ועד ימינו. כל מיליארד שנים (Ga) מיוצג ב-90 מעלות סיבוב של הספירלה.
בהדמיה זו, המפץ הגדול התרחש בתחילת ה-1 בינואר בחצות, והרגע הנוכחי הוא לקראת סוף 31 בדצמבר, ממש לפני חצות.
בקנה מידה זה, מומרות 437.5 שנים לשנייה, 1.575 מיליון שנים לשעה ו-37.8 מיליון שנים ליום.
הרעיון זכה לפופולריות על ידי קרל סייגן בספרו "The Dragons of Eden" מ-1977 ובסדרת הטלוויזיה שלו "קוסמוס" מ-1980. סייגן ממשיך להרחיב את ההשוואה לפי גדלים שונים, ומסביר שאם לוח השנה הקוסמי משתנה לגודל של מגרש כדורגל, אז "כל ההיסטוריה האנושית הייתה תופסת שטח בגודל ידו".
אנלוגיה דומה המשמשת להמחשת לוח הזמנים הגאולוגי וההיסטוריה של החיים על פני כדור הארץ היא לוח השנה הגאולוגי.
תאריך בשנה מחושב לפי הנוסחה:
T(d)=365\times (1-T(Gya)\div 13.797)
כאשר d הוא מספר הימים מתחילת השנה ו-Gya הוא מספר השנים מהמפץ הגדול (במיליארדים).
קוסמולוגיה

| תאריך | מיליארד שנה לפני זמננו | מקרה |
| --- | --- | --- |
| 1 בינואר | 13.8 | המפץ הגדול, כפי שניתן לראות באמצעות קרינת רקע קוסמית |
| 14 בינואר | 13.1 | התפרצות הגמא הידועה העתיקה ביותר (GRB 090423) |
| 22 בינואר | 12.85 | הגלקסיות הראשונות נוצרות |
| 16 במרץ | 11 | נוצרת גלקסיית שביל החלב |
| 12 במאי | 8.8 | נוצר הדיסק הגלקסי של שביל החלב |
| 2 בספטמבר | 4.57 | היווצרות מערכת השמש |
| 6 בספטמבר | 4.4 | הסלעים הידועים העתיקים ביותר על פני כדור הארץ |
התפתחות החיים על פני כדור הארץ

| תאריך | מיליארד שנה לפני זמננו | אירוע |
| --- | --- | --- |
| 14 בספטמבר | 4.1 | שרידים ידועים ראשונים של חיים ביוטיים (שהתגלו בסלעים בני 4.1 מיליארד שנה באוסטרליה המערבית) |
| 21 בספטמבר | 3.8 | חיים ראשונים (פרוקריוטים) |
| 30 בספטמבר | 3.4 | פוטוסינתזה |
| 29 באוקטובר | 2.4 | חמצון האטמוספירה |
| 9 בנובמבר | 2 | תאים מורכבים (איקריוטים) |
| 5 בדצמבר | 0.8 | החיים הרב-תאיים הראשונים |
| 7 בדצמבר | 0.67 | חיות פשוטות |
| 14 בדצמבר | 0.55 | פרוקי רגליים (אבותיהם של חרקים ועכבישנים) |
| 17 בדצמבר | 0.5 | דגים ופרוטו-דו-חיים |
| 20 בדצמבר | 0.45 | צמחי אדמה; הכחדת אורדוביק-סילור |
| 21 בדצמבר | 0.4 | חרקים וזרעים |
| 22 בדצמבר | 0.36 | דו-חיים; הכחדת דבון המאוחרת |
| 23 בדצמבר | 0.3 | זוחלים |
| 24 בדצמבר | 0.25 | הכחדת פרם-טריאס; 57% מכל המשפחות הביולוגיות ו-83% מכלל הסוגים מתים |
| 25 בדצמבר | 0.23 | דינוזאורים |
| 26 בדצמבר | 0.2 | יונקים; הכחדת טריאס-יורה |
| 27 בדצמבר | 0.15 | ציפורים (דינוזאורים מעופפים) |
| 28 בדצמבר | 0.13 | פרחים |
| 30 בדצמבר, 06:24 | 0.065 | הכחדת קרטיקון-פלאוגן, דינוזאורים שאינם-מעופפים נכחדו |
אבולוציה של האדם

| תאריך/שעה | משל"ז (מיליון שנה לפני זמננו) | אירוע |
| --- | --- | --- |
| 30 בדצמבר | 65 | פרימטים |
| 31 בדצמבר, 06:05 | 15 | הומינואידים |
| 31 בדצמבר, 14:24 | 12.3 | הומינידיים |
| 31 בדצמבר, 22:24 | 2.5 | בני אדם פרימיטיביים וכלי אבן |
| 31 בדצמבר, 23:44 | 0.4 | ביות אש |
| 31 בדצמבר, 23:52 | 0.2 | בני אדם מודרניים מבחינה אנטומית |
| 31 בדצמבר, 23:55 | 0.11 | תחילת עידן הקרח האחרון |
| 31 בדצמבר, 23:58 | 0.035 (35 אלף שנה) | פיסול וציור |
| 31 בדצמבר, 23:59:32 | 0.012 (12 אלף שנה) | חקלאות |
ההיסטוריה

| תאריך/שעה | אלף שנה לפני זמננו | אירוע |
| --- | --- | --- |
| 31 בדצמבר, 23:59:33 | 12.0 | סוף עידן הקרח האחרון |
| 31 בדצמבר, 23:59:41 | 8.3 | הצפת דוגרלנד |
| 31 בדצמבר, 23:59:46 | 6.0 | התקופה הכלקוליתית |
| 31 בדצמבר, 23:59:47 | 5.5 | תקופת הברונזה הקדומה; פרוטו-כתב; בניית קורסוס סטונהנג' |
| 31 בדצמבר, 23:59:48 | 5.0 | השושלת הראשונה של מצרים, תקופת השושלת הקדומה בשומר, תחילת תרבות עמק האינדוס |
| 31 בדצמבר, 23:59:49 | 4.5 | התפתחות האלפבית, האימפריה האכדית, המצאת הגלגל |
| 31 בדצמבר, 23:59:51 | 4.0 | חוקי חמורבי, ממלכת מצרים התיכונה |
| 31 בדצמבר, 23:59:52 | 3.5 | תקופת הברונזה המאוחרת עד תקופת הברזל המוקדמת; ההתפרצות המינואית |
| 31 בדצמבר, 23:59:53 | 3.0 | תקופת הברזל; תחילת התקופה הקלאסית ביוון וברומא |
| 31 בדצמבר, 23:59:54 | 2.5 | בודהה, מאהאווירה, זרתוסטרה, קונפוציוס, הממלכה האחמנית, שושלת צ'ין, יוון הקלאסית, הממלכה האשוקנית, הוודות הושלמו, גאומטריה אוקלידית, פיזיקה ארכימדית, הרפובליקה הרומית |
| 31 בדצמבר, 23:59:55 | 2.0 | אסטרונומיה תלמיית, האימפריה הרומית, חייו של ישו, המצאת הספרה 0, ממלכת גופטה |
| 31 בדצמבר, 23:59:56 | 1.5 | חייו של מוחמד, ציוויליזציית המאיה, שושלת סונג, עלייתה של האימפריה הביזנטית |
| 31 בדצמבר, 23:59:58 | 1.0 | האימפריה המונגולית, האימפריה המראטהית, מסעי הצלב, מסעות כריסטופר קולומבוס לאמריקה, הרנסאנס באירופה, מוזיקה קלאסית בתקופתו של יוהאן סבסטיאן באך |
| 31 בדצמבר, 23:59:59 | 0.5 | היסטוריה מודרנית; 437.5 השנים האחרונות לפני זמננו. |
עתיד > עתיד כדור הארץ ומערכת השמש ("שנה 2")

| תאריך/שעה | שנים בעתיד | אירוע |
| --- | --- | --- |
| 1 בינואר, 00:00:01 | 500 | עידן אנתרופוקן |
| 1 בינואר, 00:00:23 | 10,000 | אנטארס יגרום לסופרנובה |
| 1 בינואר, 00:00:45 | 20 אלף | צ'רנוביל יהפוך לבטוח |
| 1 בינואר, 00:00:45 | 20 אלף | הודעת ארסיבו תגיע לצביר M13 |
| 1 בינואר, 00:01:54 | 50 אלף | מפלי הניאגרה יתייבשו |
| 1 בינואר, 00:03:48 | 100 אלף | תנועה עצמית תהפוך את כל קבוצות הכוכבים לבלתי ניתנות לזיהוי |
| 1 בינואר, 00:11:26 | 300 אלף | WR 104 יתפוצץ |
| 1 בינואר, 00:19:03 | 500 אלף | כדור הארץ ככל הנראה ייפגע מאסטרואיד בגודל של ק"מ |
| 1 בינואר, 00:38:05 | 1 מיליון | הפירמידות בגיזה יישחקו |
| 1 בינואר, 04:34:17 | 7.2 מיליון | הר ראשמור יישחק |
| 1 בינואר, 12:41 | 20 מיליון | מזרח אפריקה יתפצל |
| 2 בינואר | 50 מיליון | הים התיכון ייסגר עקב התנגשות אירופה ואפריקה |
| 3 בינואר | 100 מיליון | שבתאי יאבד את הטבעות שלו |
| 5 בינואר | 180 מיליון | היום של כדור הארץ יתארך בשעה אחת |
| 7 בינואר | 240 מיליון | מערכת השמש תשלים שנה גלקטית אחת |
| 8 בינואר | 450 מיליון | היווצרות של יבשת-על חדשה אפשרית |
| 16 בינואר | 600 מיליון | עקב התרחקות הירח מכדור הארץ, ליקוי חמה כבר לא יהיה אפשרי |
| 17 בינואר | 700 מיליון | רמות הפחמן דו-חמצני באטמוספירה יהיו נמוכות מדי בשביל פוטוסינתזה, כל היצורים הרב-תאיים ימותו |
| 8 בפברואר | 1 מיליארד | האוקיינוסים של כדור הארץ ייתאדו |
| 1 במרץ | 2 מיליארד | כל החיים על פני כדור הארץ ייכחדו |
| 18 במרץ | 3 מיליארד | התנגשות שביל החלב-אנדרומדה |
| 9 באפריל | 4 מיליארד | השמש תהפוך לענק אדום |
| 16 באפריל | 4 מיליארד | טמפרטורות פני השטח העולמיות יגיעו ל-1330 מעלות צלזיוס, טמפרטורה מספיק גבוהה כדי להתיך עופרת |
| 28 ביולי | 7.9 מיליארד | השמש תהרוס את כדור הארץ |
| 12 באוגוסט | 8 מיליארד | השמש תהפוך לננס לבן |
| 14 בנובמבר | 12 מיליארד | מערכת השמש תפסיק להתקיים |
ראו גם

היסטוריה של כדור הארץ
העתיד הרחוק
הכרונולוגיה של היקום
היסטוריה אבולוציונית של החיים